**Маргарыта ЯФІМАВА**

ДЗІЦЯЧЫХ СЭРЦАЎ УЛАДАР...

Сусветна вядомы класік беларускай дзіцячай літаратуры лаўрэат Дзяржаўнай прэміі Беларусі, заслужаны дзеяч культуры Беларусі Янка Маўр (Іван Міхайлавіч Фёдараў; 10.05.1983, г. Ліепая, Латвія - 3.08.1971) валодаў універсальнай эрудыцыяй, шчыра любіў дзяцей, меў прыроджанае адчуванне дзіцячай душы. Верыў, што дзеці ўсё зразумеюць, на ўсё шчыра адгукнуцца, калі іх усхваляваць, зацікавіць.

"Дзеці вельмі назіральныя чытачы, - казаў Янка Маўр, - нават нюансы адчуваюць. Адсюль і абавязак аўтара, які піша для дзяцей: ведай добра, дасканала тое, пра што пішаш, вывярай усе словы, учынкі і пачуцці сваіх герояў, будзь з дзецьмі шчыры". У гэтым Івана Міхайлавіча пераканала і педагагічная дзейнасць, болып як дваццацігадовы вопыт працы ў школе, дзе ён выкладаў гісторыю і геаграфію.

Янка Маўр быў вельмі таленавітым педагогам. Яго былы вучань пісьменнік Аляксандр Міронаў у кнізе "Дзед Маўр" узгадваў, што на уроках іх любімага настаўніка нібы ажывалі старонкі гісторыі. Падобнае адбывалася і на яго занятках геаграфіі: "Не геаграфічную карту бачылі мы ў тыя незабыўныя хвіліны ўрокаў, - пісаў Аляксандр Міронаў, - а ўвесь зямны шар: мацерыкі, акіяны, моры. Мы былі ўпэўнены, што наш настаўнік геаграфіі I. М. Фёдараў усё, пра што расказваў нам, сам калісьці перажыў і ўбачыў". Ён клапаціўся і пра тое, каб узбагаціць веды сваіх вучняў, і пра тое, каб выклікаць у іх устойлівую цікавасць да спазнання. Спецыяльна для гістарычнага гуртка Іван Міхайлавіч напісаў навукова-фантастычныя нарысы пра паходжанне чалавека і чытаў іх вучням.

Пра тое выпадкова даведаўся рэдактар часопіса "Беларускі піянер" Алесь Якімовіч, які шукаў аўтараў, здольных пісаць для дзяцей. Калі прачытаў нарысы настаўніка, зразумеў, што перад ім таленавітая навукова-фантастычная аповесць, патрэбная дзецям. 3 адзінаццатага нумара "Беларускага піянера" за 1926 г. гэты твор пачаў друкавацца пад прыгожай і шматзначнай назвай "Чалавек ідзе!". Юныя чытачы сустрэлі аповесць з прыхільнасцю і ўдзячнасцю, прасілі хутчэй друкаваць працяг.

Асобным выданнем аповесць "Чалавек ідзе!" выйшла ў 1927 г. - больш як 80 гадоў таму, але і сёння яна захапляе юных чытачоў смелым узлётам фантазіі, багаццем звестак пра клімат, раслінны і жывёльны свет далёкіх дагістарычных часоў, усведамленнем вялікіх магчымасцей чалавека, выклікае ў дзяцей гонар і пачуццё адказнасці за шчасце быць на зямлі чалавекам.

Аповесць "Чалавек ідзе!" I. Фёдараў меркаваў выдаць пад уласным прозвішчам і імем, але не зрабіў гэтага, каб не дубліраваць імя і прозвішча вядомага рускага першадрукара Івана Фёдарава. Давялося шукаць псеўданім. Іван Міхайлавіч казаў, што зрабіць гэта было вельмі няпроста: першае слова Янки нібы само на вусны папрасілася, а вось другое... Прыйшлося перабраць дзесяткі варыянтаў - і нечакана прыгадалася вядомая фраза Шылера, у якой было слова маўр, на ім міжволі сканцэнтравалася ўвага. Паўтараючы слова маўр, Іван Міхайлавіч раптам адчуў, як жа суладна, загадкава-рамантычна загучаць яны разам - гэтае блізкае нам іскрыста-светлае імя Янка і далёкае экзатычнае Маўр: Янка Маўр!

Іншага псеўданіма цяпер не ўяўляеш, да таго ж у ім аказаліся нібы запраграміраванымі дзве асноўныя тэматычныя плыні будучай творчасці Янкі Маўра: родная Беларусь іжыццё ў далёкіх краінах свешу, у асноўным каланіяяьных і залежных, дзе існавалі эксплуатацыя і расавая дыскрымінацыя.

Янка Маўр не мог застацца абыякавым да прыгнёту, пакут і прыніжэння любых, нават самых далёкіх плямёнаў. Гэты агульначалавечы клопат пісьменніка робіць яго асобу яшчэ больш прывабнай і велічнай.

У 1920-я гг. Янка Маўр стварыў цыкл твораў, у якіх упершыню ў беларускай літаратуры паказаў дзецям цэлы свет. Цікавасць яго да жыцця ў іншых краінах у значнай ступені стымулявалася і тым, што яшчэ ў 1903 г. студэнт Панявежскай настаўніцкай семінарыі, а потым настаўнік I. Фёдараў сур'ёзна зацікавіўся штучнай міжнароднай мовай эсперанта, а пасля і дасканала авалодаў ёй. Ён вёў перапіску з эсперантыстамі (у асноўным таксама настаўнікамі) Новай Зеландыі, Інданезіі, Галандыі, Явы, Новай Гвінеі, Амерыкі, Румыніі, Францыі і інш. Іван Міхайлавіч таксама выпісваў часопісы і кнігі на мове эсперанта. У той разнастайнай карэспандэнцыі было нямала канкрэтных фактаў пра міжнародныя падзеі, парушэнні правоў чалавека, трагічныя лёсы дар о слых і дзяцей у жорсткіх умовах прыніжэння і эксплуатацыі. Некаторыя з тых матэрыялаў Янка Маўр выкарыстаў у сваіх творах, напрыклад ва ўступным слове да першага выдання першага ва ўсёй савецкай дзіцячай літаратуры рамана для юных чытачоў "Амок" (1929). У аснову сюжэта яго пакладзены сапраўдныя гістарычныя падзеі - паўстанне яванскага народа супраць галандскіх каланізатараў у 1926 г. Янка Маўр пісаў, што асноўныя факты, на якіх пабудавана кніга, атрыманы ім непасрэдна з Явы і Галандыі ад эсперантыстаў.

Апавяданні на тэму жыцця ў іншых краінах "Слёзы Тубі" (1926), "Незвычайная прынада" (1927), "Лацароні" (1927), "Звяры на караблі" [цяперашняя назва "Бунт звяроў" (1927), аповесці "У краіне райскай птушкі" (1928), "Сын вады" (1928), раман "Амок" (1929) і іншыя ўвайшлі ў за-латы фонд нашай літаратуры, назаўсёды замацавалі за Янкам Маўрам сусветную славу таленавітага майстра прыгодніцкага жанру. Гэтыя творы выдадзены на дзесятках моў свету, аўтар іх, як з павагай пісаў паэт Станіслаў Пушкевіч, "чытачоў знайшоў мільёны". У названым цыкле твораў пра замежжа нямала трагічнага (гіне з-за сквапнасці гаспадароў-каланізатараў "маленькі слаўны Тубі" з вострава Цэйлона, на ўсё жыццё застаецца інвалідам малы хлопчык Сідры, якога выкарысталі ў якасці прынады для кракадзілаў англійскія каланізатары. Але выразна гучыць і аптымістычная вера пісьменніка ў сілы Дабра, Справядлівасці, Чалавечнасці.

Янка Маўр разбіў выгодны для каланізатараў міф пра нібыта няздольнасць так званых дзікуноў да прагрэсу. У сувязі з гэтым варта прыгадаць вобразы місіянера-папуаса Саку (аповесць "У краіне райскай птушкі"), дапытлівага, смелага, абаяльнага дзевятнаццацігадовага юнака-фуіджынца Манга ("Сын вады"), вольналюбных, адважных герояў-паўстанцаў з вострава Ява (раман "Амок") і інш.

Гуманістычным пафасам творы Янкі Маўра пра далёкія краіны сугучны з нашым часам. Хоць, здаецца, і няма зараз каланіяльных краін, але праб-лема правоў чалавека, чалавечнасці, паважлівых, дружалюбных адносін паміж народамі і краінамі ў наш час выключна актуальная, як і праблема дзя-цінства. Шчасце дзяцей - найпершы, самы галоўны клопат чалавецтва, лічыў наш Маўр, і гэтая яго думка гучыць трывожным напамінам: хіба мала сёння дзяцей-пакутнікаў? I не толькі ў далёкай Афрыцы.

"Калі пісьменнік сумленны і праўдзівы, ён будзе служыць сваім талентам не нейкаму пэўнаму класу, а ўсім сумленным людзям", - пісаў А. Міронаў у кнізе "Дзед Маўр". Варта звярнуць увагу вучняў на гэтую істотна важную асаблівасць пісьменніцкай індывідуальнасці Янкі Маўра.

3 канца 1920-х гг. Янка Маўр амаль цалкам пераключыўся на тэму жыцця роднай Беларусі. У яго творах раскрыліся новыя магчымасці шматлучнага таленту гэтага натхнёнага пісьменніка. У адным з наступных нумароў мы распавядзём пра выдатныя аповесці "Палескія рабінзоны" (1930), "ТВТ" (1934), аўтабіяграфічную трылогію "Шлях з цемры", а таксама пра апавяданні, у якіх выявілася тонкае псіхалагічнае майстэрства, наватарства, адчуванне асаблівасцей успрымання дзяцей, умение паглядзець на свет нібы іх дапытлівымі вачыма.

***Крыніца:***

Яфімава, М. Дзіцячых сэрцаў уладар… / Маргарыта Яфімава // Роднае слова. – 2008. – № 5. – С. 3—4.